b'\n_START_ARTICLE_\nPetexbat\xc3\xban\n_START_PARAGRAPH_\nPetexbat\xc3\xban on pieni j\xc3\xa4rvi Guatemalassa etel\xc3\xa4isell\xc3\xa4 Pet\xc3\xa9nin alueella. Se sijaitsee Sayaxch\xc3\xa9n l\xc3\xa4hell\xc3\xa4 ja laskee samannimist\xc3\xa4 jokea pitkin Usumacintajokeen ja siit\xc3\xa4 edelleen Pasi\xc3\xb3njokeen. J\xc3\xa4rven seutu on tunnettu historiasta sotaisana maya-alueena.\n_START_SECTION_\nPetexbat\xc3\xban mayojen historiassa\n_START_PARAGRAPH_\nPetexbat\xc3\xbanin l\xc3\xa4hialue tunnetaan parhaiten muinaisen mayasivilisaation sotaisimpana alueena jolla sotiin liittyv\xc3\xa4 ihmisuhraus oli yleist\xc3\xa4. Alueen tunnetuimmat keskukset olivat Dos Pilas, Aguateca ja Seibal. Muita keskuksia olivat muun muassa Itzan Tamarindito, Punta de Chimino, Nacimiento ja varhainen Altar de Sacrificos, joka hallitsi aluetta klassisella ajalla noin vuoteen 650. Sen valta ulottui l\xc3\xa4hinn\xc3\xa4 Petexbat\xc3\xbanin luonaisosiin._NEWLINE_600- ja 700-luvuilla Dos Pilas laajensi valtansa alueelle ja siit\xc3\xa4 tuli militaristinen imperiumi. Dos Pilasin toinen ja kolmas hallitsija, jotka hallitsivat 698-741, aloittivat valloitussodat aiempien rituaalisten sotien sijaan. Jo Tikalista kotoisn ollut kuningas Piikivi-taivas-jumala-K oli aloittanut sodat noustuaan valtaistuimella. Vuosina 740-771 vallineen Jumala-K-taivas_ma kinan vallitessa Dos Pilasin valta oli laajimmillaan, ja imperiumi alkoi luhistua noin vuonna 790._NEWLINE_Petexbat\xc3\xbanin alue oli ensimm\xc3\xa4inen, joka hyl\xc3\xa4ttiin mayahistorian j\xc3\xa4lkiklassisella ajalla. Monet Petexbat\xc3\xbanin keskuksista romahtivat jo 700-luvulla. Kaivausten perusteella Dos Pilasin kuninkuus lakkasi 761 Tamaridinton kuninkaan valloitussotaan, ja Dos Pilas oli ensimm\xc3\xa4inen suuri luhistunut keskus. Sodat yleistyiv\xc3\xa4t 761-830. Kun maya-alueella k\xc3\xa4ytiin jatkuvia sotia, Dos Pilasin suojelijakaupunki Calakmul romahti. Calakmulhan oli toinen maya-alueen "supervalloista" ja mahtavan Tikalin kilpailija. Dos Pilasin vallan alla olevat pienet kaupungit alkoivat kapinoida Calakmulin romahtamisen j\xc3\xa4lkeen._NEWLINE_Pienempienkin Petexbat\xc3\xbanin kaupunkien hallitsijat h\xc3\xa4visiv\xc3\xa4t 807. Aguatega hyl\xc3\xa4ttiin noin 830. Arkeologi Arthur Demarestin mukaan romahdus johtui sodista eik\xc3\xa4 kuivuudesta. Dos Pilasissa ja Aguatecassa on n\xc3\xa4ht\xc3\xa4viss\xc3\xa4 tilap\xc3\xa4isi\xc3\xa4 linnoitteita. Luultavasti Put\xc3\xbanin mayojen kaappaama Seibal ei kuitenkaan romahtanut. Viimeinen Petexbat\xc3\xbanissa kukoistanut suuri keskus Seibal hyl\xc3\xa4ttiin 889.'